./data/phi0474/phi033/phi0474.phi033.perseus-lat2.xml
M. Tullius Cicero
Ligari scelere dicere  non dubito quin admiratus sis, vel quod nullo de alio quisquam, vel quod is qui in eadem causa fuisset, vel quidnam novi sceleris adferret  scelus tu illud vocas, Tubero? cur? isto enim nomine illa adhuc causa caruit  Alii errorem appellant, alii timorem; qui durius, spem, cupiditatem, odium, pertinaciam; qui gravissime, temeritatem: scelus praeter te adhuc nemo  ac mihi quidem, si proprium et verum nomen nostri mali quaeritur, fatalis quaedam calamitas incidisse videtur et improvidas hominum mentis occupavisse, ut nemo mirari debeat humana consilia divina necessitate esse superata